**Am să te iert și azi**

*Mihail Janto*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-ai învățat ce-i dragostea fierbinte,

nu te blestem că mi-ai lăsat pieirea,

de speri să ai mai mult ca înainte,

îți dau din mine azi toată iubirea.

Poate-am gustat din fructul de păcate,

și mi-a rămas în suflet sărăcia,

eu n-am cerut nici Domnului de toate,

dar dragostea-mi era toată-avuția.

Mi-ai otrăvit și gustul de pe pâine,

îndestulându-ți pofta, nu simțirea,

am să te iert și azi, poate și mâine,

dar lasă-mi pentr-o noapte doar iubirea...

Autor, Mihail Janto